L'Estatut d'Autonomia de Catalunya atribueix a la Generalitat el desenvolupament legislatiu i l'execució de la legislació bàsica de l'Estat en matèria de sanitat interior i en matèria de Seguretat Social, salvant les normes que configuren el règim econòmic d'aquesta.
Pel Reial decret 1517/1981, de 8 de juliol, s'aprovà l'acord sobre traspàs a la Generalitat dels serveis de la Seguretat Social corresponents a l'Instituto Nacional de la Salud i en el Decret 328/1981, de 30 de juliol, té lloc l'assignació al Departament de Sanitat i Seguretat Social, dels serveis transferits.
L'assignació de competències als òrgans dels Departaments de Sanitat i Seguretat Social i d'Economia i Finances en relació amb aquests mateixos serveis es produeix en el Decret 369/1981, d'1 d'octubre.
La Disposició final segona autoritza al conseller de Sanitat i Seguretat Social el desplegament del que estableix el Decret, llevat del que s'indica en la Disposició final primera, on es parla del desenvolupament en matèria de règim econòmicofinancer.
D'altra banda, l'article 209 del text refós de la Llei general de la Seguretat Social, aprovat pel Decret 2065/1974, de 30 de maig, exposa que serà possible de concertar amb entitats públiques o privades la prestació de serveis administratius, sanitaris o de recuperació professional.
La Generalitat té el ferm propòsit de garantir als ciutadans la possibilitat d'accedir als dispositius de la xarxa d'utilització pública que, per a cada necessitat assistencial, es faci necessari, dins els límits raonables de proximitat i alhora vol aconseguir també l'homogeneïtat de la qualitat dels serveis que s'ofereixin.
Per tal d'assolir aquests objectius, el Departament de Sanitat i Seguretat Social utilitzarà, fonamentalment, tres criteris que seran: el de planificació assistencial, mitjançant el desplegament del Mapa Sanitari de Catalunya; el de la fixació de nivells mínims comparables de qualitat, a través de l'acreditació, i el de l'establiment de contractes que estipulin la utilització de serveis o centres que complementin així la xarxa dependent de la Generalitat.
Atès el que s'ha exposat i d'acord amb el que preveu el Reglament de Règim Interior de la Generalitat, aprovat per Decret de 18 de març de 1978,
Article primer.- L'establiment de concerts es realitzarà també amb les entitats públiques o privades titulars d'hospitals, centres o serveis que es considerin necessaris per a complementar les possibilitats sanitàries i assistencials d'utilització pública.
Els concerts citats es regiran per les previsions que estableix la present Ordre.
Article segon.- El director general d'Assistència Sanitària farà, en cada cas, la proposta d'establiment dels concerts, tenint en compte la dotació i les previsions concretes de l'àrea territorial afectada, així com els recursos disponibles per fer cara a les contraprestacions necessàries.
Article tercer.- Per a l'anàlisi de l'oferta sanitària de l'àrea corresponent de l'hospital, centre o serveis a concertar, s'estableix el criteri gradatiu d'utilització prioritària següent:
1r.- Hospitals, centres o serveis propietat del sector públic.
2n.- Hospitals, centres o serveis propietat d'entitats de qualificació benèfica.
3r.- Hospitals, centres o serveis propietat d'entitats amb finalitat no lucrativa.
Article quart.- 1.Perquè un centre assistencial hospitalari pugui concertar, caldrà, com a mínim, que:
a)Estigui inclòs en el Registre de Centres, Establiments i Serveis Sanitaris de la Direcció General d'Assistència Sanitària.
b)Hagi obtingut la certificació d'acreditació.
c)Segueixi el Pla de Comptabilitat General per a centres assistencials establert pel Departament de Sanitat i Seguretat Social.
2.Perquè un centre o servei assistencial extrahospitalari pugui concertar, caldrà, com a mínim, que estigui inclòs en el Registre de Centres, Establiments i Serveis Sanitaris de la Direcció General d'Assistència Sanitària.
Article cinquè.- El conseller fixarà anualment, i per al concerts establerts amb centres hospitalaris, el mínim d'utilització, entès com a percentatge del volum total d'hospitalització anual a cada centre.
En casos concrets, a proposta del director general d'Assistència Sanitària es podrà modificar aquest mínim.
Article sisè.- El concert recollirà necessàriament, entre d'altres punts:
a)Els serveis i prestacions objecte del concert.
b)La durada, causes d'acabament i sistema de renovació del concert.
e)Les modalitats d'exercici de les facultats d'Informació i Interpretació.
Article setè.- Als efectes de la present Ordre, els centres hospitalaris concertats se situaran dins un dels nivells següents:
Nivell 1: Centre assistencial general d'hospitalització d'àmbit local o rural.
Nivell 2: Centre assistencial general d'hospitalització d'àmbit de districte o rural.
Nivell 3: Centre assistencial general d'hospitalització d'àmbit regional.
Nivell 4: Centre assistencial monogràfic d'hospitalització (no general) que podrà ser quirúrgicomaternal, de cures mínimes o monogràfic especial.
Article vuitè.- 1.Els hospitals de nivell 1 tindran els serveis mèdics en règim d'hospitalització següents:
La Pediatria podrà existir en règim d'hospitalització o de consulta externa.
Els hospitals de nivell 1 tindran, en règim de consulta externa, les especialitats anteriors, així com les de:
La possibilitat de concertar els serveis de Consulta Externa, Rehabilitació i Urgències serà avalada per la Direcció General d'Assistència Sanitària per a cada cas en concret.
Hi haurà els serveis de suport necessaris i els següents serveis generals:
Tots aquells hospitals que, d'acord amb la legislació vigent, no estiguin obligats a disposar de Servei de Farmàcia, hauran de garantir que la gestió, administració i control dels productes farmacèutics emmagatzemats i dispensats per l'hospital als seus malalts es realitzi sota la direcció i responsabilitat d'un llicenciat en farmàcia.
2.Els hospitals de nivell 2 tindran els següents serveis:
-Medicina Interna, amb les especialitats de:
-Cirurgia General amb les especialitats de:
-Psiquiatria (amb règim de consulta externa).
-I els següents serveis generals:
3.Per tal d'ésser classificats dins el nivell 3, els hospitals hauran de disposar de totes les especialitats previstes en el nivell 2, així com dels serveis que a continuació s'esmenten:
Article novè.- La inclusió dels centres assistencials hospitalaris en els nivells establerts es farà prèvia sol·licitud a presentar a les Delegacions Territorials dependents de la Direcció General d'Assistència Sanitària i mitjançant la inspecció corresponent, la qual serà el primer pas per a l'establiment del concert.
Article desè.- En casos concrets de necessitat objectiva d'utilització d'un o alguns serveis assistencials aïllats, el director general d'Assistència Sanitària proposarà l'establiment de concerts específics per a cada prestació.
Aquest tipus d'acords tindran una durada màxima d'un any i podran ser renovats a la fi de cada període.
Després de tres renovacions successives, caldrà que siguin ratificats pel conseller de Sanitat i Seguretat Social.
Article onzè.- 1.Es considera en general que la unitat bàsica de pagament per l'hospitalització serà el dia d'estada.
2.La contraprestació per l'assistència extrahospitalaria podrà ser:
-La població afiliada a la Seguretat Social.
-Quantitat econòmica global i període de temps.
Les unitats de pagament s'ajustaran als tipus de serveis que es prestin en cada cas.
Article dotzè.- Es considera una estada quan el malalt estigui hospitalitzat com a mínim dotze hores.
Per a la comptabilització de dues o més estades, cal que es doni una hospitalització de vint-i-quatre hores, precedida i seguida de períodes d'hospitalització d'una durada inferior a vint-i-quatre hores, però insuficients per acreditar, cadascun, una estada donat que en qualsevol cas el dia de l'ingrés i el de l'alta han de comptabilitzar-se com una de sola.
Article tretzè.- 1.Pel que fa a l'assistència ambulatòria, els centres hospitalaris tindran les unitats de pagament desglossades en:
2.Es considera primera visita el procés corresponent al primer contacte, indicació i realització d'exploracions, visita de comprovació d'aquestes exploracions.
3.Es considera visita successiva aquella en què el pacient és objecte de seguiment a partir dels resultats de la primera visita.
Article catorzè.- Els valors que afectin les unitats de pagament es determinaran anualment i es donaran a conèixer mitjançant Resolució del conseller de Sanitat i Seguretat Social, a proposta del director general d'Assistència Sanitària.
Article quinzè.- 1.El valor de les unitats de pagament per a les prestacions de tots els centres d'assistència hospitalària a què es refereix l'article setè s'establirà amb una xifra mínima establerta per a cada nivell.
2.Tots els centres tindran com a punt de partida la contraprestació unitària ajustada a la xifra mínima establerta per al seu nivell.
Article setzè.- El recorregut entre la xifra mínima establerta i la màxima s'ajustarà als criteris següents:
-Fins a un màxim del 25% de la diferència es podrà aplicar pel concepte d'increment de cost per ubicació aïllada i dimensió productiva, desajustada de l'equipament per tal que correspongui a una determinada situació de la demanda que la justifiqui.
Aquest criteri serà avaluat per la Direcció General d'Assistència Sanitària.
-Fins a un màxim del 25% de la diferència es podrà aplicar al concepte de conservació i manteniment.
En tots els casos caldrà la presentació d'un pla específic de conservació i manteniment i la seva repercussió pressupostària.
El pla serà avaluat per la Direcció General d'Assistència Sanitària i en funció d'aquesta avaluació es fixarà la quantitat corresponent a conservació i manteniment.
La data de construcció de l'equipament serà de valor orientatiu.
-Fins a un màxim del 50% de la diferència es podrà aplicar en concepte d'amortització.
Per tal d'accedir-hi caldrà, en tots els casos, la presentació anual del quadre d'amortitzacions, especificant en cada cas l'actiu a amortitzar, l'amortització acumulada i la quota d'amortització com a resultat de l'aplicació del coeficient legal.
El resultat final serà la unitat bàsica de pagament.
Article dissetè.- Quan amb l'aplicació del contingut d'aquestes disposicions no s'arribi a la cobertura dels costos reals de les prestacions realitzades, el conseller, excepcionalment i a proposta del director general d'Assistència Sanitària podrà decidir l'ajustament de la unitat bàsica de pagament al cost real sempre que es demostri l'existència d'una raó fonamentada en l'acta d'acreditació i en l'anàlisi comptable.
Aquests ajustaments caldrà que siguin revisats anualment i es consideraran per períodes fixos.
Article divuitè.- L'assistència ambulatòria que es presti als centres hospitalaris de nivell 1 i 2 ajustarà la seva contraprestació als criteris següents:
-Urgència i primera visita, 50% de la tarifa per estada.
-Serveis especials, d'acord amb la tarifa que, per a cada cas, es determini.
En el cas dels hospitals de nivell 3, s'aplicaran els mateixos criteris però sobre la base mínima del càlcul per estada.
Primera.- Si de l'aplicació dels criteris inclosos en aquesta Ordre, d'acord amb els nivells econòmics fixats, se'n derivessin situacions de contraprestació de les diferents unitats de pagament inferiors a les que es percebien amb anterioritat a la vigència d'aquesta Ordre, quedarien fixades les xifres percebudes fins aquell moment, que no serien objecte d'augment fins que les modificacions anuals successives equiparessin el nivell corresponent.
En tot cas, continuaria vigent el que disposa l'article dissetè.
Si de l'aplicació dels criteris inclosos en la present Ordre, d'acord amb els termes econòmics fixats, se'n derivessin, a nivell del mínim de les unitats de pagament, situacions de contraprestació superiors al 25% es procedirà a la descomposició de les quantitats econòmiques en els mateixos criteris que es preveuen amb caire general i no es preveuen amb caire general, i no es podrà sobrepassar aquest percentatge d'increment sobre la unitat mínima base de pagament.
Segona.- Donat que el procés d'establiment dels nous concerts pot tenir un període llarg d'ordenació, s'entendran vigents a tots els efectes les condicions existents en el moment d'entrada en vigor d'aquesta Ordre per als concerts que explícitament siguin admesos a revisió.
Les sol·licituds de revisió per a l'any 1982 seran admeses fins al dia 15 de gener de 1982 i caldrà que siguin acompanyades de la petició feta a la Secció d'Acreditació i Control de Qualitat, referent a la sol·licitud d'acreditació del centre.
Les esmentades sol·licituds de revisió s'adreçaran a la Direcció General d'Assistència Sanitària i seran presentades a les diferents delegacions que territorialment depenen de la Direcció General.
Les condicions que s'estableixen a cada centre, per a l'acció concertada, seran aplicables des del moment de la signatura o bé retroactivament a partir de l'1 d'abril de 1982.
Tercera.- Es fixa un període mínim de tres anys per als concerts amb centres d'assistència hospitalària, així com un mínim d'utilització que no podrà ésser inferior al 30% del volum total anual d'hospitalitzacions.
Única.- Aquesta Ordre entrarà en vigor el mateix dia de la seva publicació al Diari Oficial de la Generalitat de Catalunya.